ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ:

***«ΕΠΕΜΒΑΤΙΚΗ ΚΑΡΔΙΟΛΟΓΙΑ»***

**ΑΝΑΚΟΙΝΩΣΗ- ΠΡΟΚΗΡΥΞΗ**

Η Ιατρική Σχολή του Εθνικού και Καποδιστριακού Πανεπιστημίου Αθηνών ανακοινώνει τη λειτουργία του Προγράμματος Μεταπτυχιακών Σπουδών (Π.Μ.Σ) με τίτλο **«Επεμβατική Καρδιολογία».**

Με την παρούσα προκήρυξη καλούνται οι υποψήφιοι να υποβάλουν την αίτηση τους και τα υπόλοιπα απαραίτητα δικαιολογητικά προκειμένου να παρακολουθήσουν το Π.Μ.Σ κατά το ακαδημαϊκό έτος 2021-2022. Η έναρξη των μαθημάτων θα γίνει τον Οκτώβριο του 2021.

Το Π.Μ.Σ οδηγεί στην απονομή Διπλώματος Μεταπτυχιακού Τίτλου Σπουδών (ΔΜΣ-Master) στην «Επεμβατική Καρδιολογία» μετά την πλήρη και επιτυχή ολοκλήρωση των σπουδών ελάχιστης χρονικής διάρκειας τεσσάρων ( 4 ) διδακτικών εξαμήνων.

Στο Μεταπτυχιακό Πρόγραμμα Σπουδών γίνονται δεκτοί, εφόσον πληρούν τις απαραίτητες προϋποθέσεις, κάτοχοι τίτλου του Α’ κύκλου σπουδών των τμημάτων Ιατρικής και Νοσηλευτικής του ΕΚΠΑ και των τμημάτων Νοσηλευτικής των ΤΕΙ της ημεδαπής ή αντίστοιχων τμημάτων ομοταγών ιδρυμάτων της αλλοδαπής, των οποίο το πτυχίο ή το δίπλωμα αντιστοίχως έχει αναγνωρισθεί από το ΔΟΑΤΑΠ.

Τα τέλη φοίτησης των μεταπτυχιακών φοιτητών ανέρχονται στα 4.000€ και θα καταβληθούν σε (4) ισόποσες δόσεις ( 1.000€ /δόση ) στην έναρξη κάθε ακαδημαϊκού εξαμήνου.

Οι ενδιαφερόμενοι μπορούν να υποβάλουν την αίτηση τους **έως και 17/09/2021** μαζί με τα παρακάτω δικαιολογητικά:

1. **Αίτηση υποψηφίου** (διατίθεται στην ιστοσελίδα της Κεντρικής Γραμματείας της Ιατρικής Σχολής του Πανεπιστημίου Αθηνών: <http://school.med.uoa.gr/> )
2. **Αντίγραφο πτυχίου/ων ή διπλώματος (προπτυχιακοί και μεταπτυχιακοί τίτλοι).**
3. **Αναλυτική βαθμολογία προπτυχιακών σπουδών.**
4. **Βεβαίωση Ισοτιμίας από ΔΟΑΤΑΠ, εάν υπάρχουν τίτλοι από Πανεπιστήμια του εξωτερικού.**
5. **Δύο τουλάχιστον συστατικές επιστολές** (σε ξεχωριστό σφραγισμένο φάκελο έκαστη).
6. **Πλήρες βιογραφικό σημείωμα, το οποίο συνοδεύεται από ένα κείμενο στο οποίο περιγράφονται οι λόγοι για τους οποίους επιθυμείτε να συμμετάσχετε στο μεταπτυχιακό πρόγραμμα.**
7. **Επιστημονικές εργασίες, δημοσιεύσεις** εάν έχει κάνει ο υποψήφιος.
8. **Πιστοποιητικό γνώσης Η/Υ,** εάν υπάρχει.
9. **Τίτλοι Αγγλικής Γλώσσας ( επιπέδου Β2 ) ή Ελληνικής (για αλλοδαπούς υποψηφίους)**
10. **Άλλα στοιχεία που δηλώνουν επιστημονική ή εργασιακή εμπειρία συναφή με το αντικείμενο του μεταπτυχιακού προγράμματος, αλλά και άλλες δραστηριότητες.**
11. **Φωτοτυπία αστυνομικής ταυτότητας**
12. **Μία (1) φωτογραφία**

Η επιλογή των μεταπτυχιακών φοιτητών θα γίνει από την Συντονιστική Επιτροπή με βάση τα ανωτέρω δικαιολογητικά και τη συνέντευξη-προφορική εξέταση των υποψηφίων.

**Οι υποψήφιοι θα ενημερωθούν τηλεφωνικά και μέσω e-mail για την ημερομηνία και την ώρα της προσωπικής συνέντευξης και για αυτό τον λόγο παρακαλούνται να δηλώσουν ορθά και ευανάγνωστα τα στοιχεία επικοινωνίας τους (τηλέφωνο + e-mail ) στην αίτηση.**

**Η υποβολή των δικαιολογητικών θα γίνεται στη Γραμματεία του Π.Μ.Σ «Επεμβατική Καρδιολογία» με τους εξής τρόπους:**

* Βασ. Σοφίας 114 ΑΘήνα, «Ιπποκράτειο Νοσοκομείο Αθηνών».

Τ.Κ: 115 28, (5ος Όροφος/ Γραμματεία Α’Καρδιολογικής Πανεπιστημιακής Κλινικής) Δευτέρα έως Παρασκευή (08:00 – 14:00 ),κα Κόντου Σοφία –Γραμματέας Π.Μ.Σ «Επεμβατική Καρδιολογία»

* Ταχυδρομικώς στην ίδια διεύθυνση (Υπόψιν κας Κόντου Σοφίας)
* Ηλεκτρονική αποστολή ( σε μορφή PDF) στο e-mail: konsof@uoa.gr

**Στοιχεία Επικοινωνίας:**

* ΤΗΛΕΦΩΝΟ ΕΠΙΚΟΙΝΩΝΙΑΣ: 2132088686
* Email: [konsof@uoa.gr](mailto:konsof@uoa.gr)

**Ο Διευθυντής του ΠΜΣ**

**Καθηγητής Κ. Τούτουζας**